Vladiča

Vladiča (hungare Vladicsa [vladiĉa] (foje Ladács), rutene Владыча [vladiĉa]) estas unuigita vilaĝo kaj municipo en Slovakio.

 Situo 
Vladiča situas sur mildaj deklivoj, laŭ flankovojoj. Stropkov troviĝas je 16 km.

 Historio 
Tiu vilaĝo formiĝis en tiu formo en 1965. Tiam unuiĝis la vilaĝoj menciitaj malsupre. En 2001 vivis en Vladiča 75 homoj (40 rutenoj, 26 slovakoj). Pli frue ĝis Traktato de Trianon la komunumoj apartenis al Hungara reĝlando, parte al Zemplén, parte al Sáros, al distriktoj de Medzilaborce kaj Svidník, poste al Ĉeĥoslovaka respubliko, dum la 2-a mondmilito kaj ekde 1993 al Slovakio.

 Nižná Vladiča 
La unua mencio okazis pri la vilaĝo en 1430 en formo "Wladjszka". En 1600 oni komputis tie 3 servutulajn domojn. En 1663 pro pesto multaj mortis. En 1715 4, post 5 jaroj 5 familioj pagis imposton. En 1828 loĝis tie 154 vilaĝanoj en 20 domoj. En 1910 laŭ la popolnombrado vivis en Alsóladács 132 homoj, (plejparte rutenoj). 

 Vyšná Vladiča 
La unua mencio okazis pri la vilaĝo en 1470. En 1600 oni komputis tie unusolan domon. En 1663 pro pesto multaj mortis. En 1715 6, post 5 jaroj 5 familioj pagis imposton. En 1828 loĝis tie 161 vilaĝanoj en 20 domoj. En 1910 laŭ la popolnombrado vivis en Felsőladács 90 homoj, (plejparte rutenoj).

 Vidindaĵoj 
 grekokatolika preĝejo omaĝe al Sankta Nikolao de 1838 en tiama vilaĝo Felsőladács
 3 grekokatolikaj preĝejoj de 1819, de 1886 kaj ŝajne el la 19-a jarcento

Kategorio:Municipoj en distrikto Stropkov